cyanic-selkie/wikianc huggingface dataset:
Μαξιμιλιανός Α΄ του Μεξικού
Αυτοκράτορας του Μεξικού
Το 1859 του προσφέρθηκε το στέμμα του Μεξικού, το οποίο όμως αρχικά αρνήθηκε. Τελικά το 1863, ύστερα από πιέσεις του Ναπολέοντα Γ΄, δέχθηκε την πρόταση και έγινε ηγεμόνας της Δεύτερης Μεξικανικής Αυτοκρατορίας. Στις 28 Μαΐου 1864 έφτασε στο Μεξικό, όπου σύντομα συνειδητοποίησε τις δυσκολίες που έπρεπε να αντιμετωπίσει, αφού το μεγαλύτερο μέρος του λαού αρνείτο να τον αναγνωρίσει ως νόμιμο βασιλιά του και παράλληλα πραγματοποιούσε ανταρτοπόλεμο ενάντια στον γαλλικό στρατό. Εγκαταστάθηκε με τη σύζυγό του στο Κάστρο Τσαπουλτεπέκ στα περίχωρα της Πόλης του Μεξικού, θέση που αποτελούσε το καταφύγιο των Αζτέκων αυτοκρατόρων και παρήγγειλε την κατασκευή μεγάλης λεωφόρου, που θα συνδέει την κατοικία του με το κέντρο της Πόλης του Μεξικού. Η λεωφόρος αυτή είναι σήμερα η κεντρική λεωφόρος της πόλης. Προετοίμαζε τη στέψη του ως αυτοκράτορα σε μεγαλειώδη τελετή, αλλά η στέψη τελικά δεν έγινε ποτέ λόγω της μεγάλης αστάθειας που επικρατούσε στη χώρα, όσο ο ίδιος βρισκόταν εκεί. Το 1866 ο Ναπολέων Γ΄ απέσυρε τον γαλλικό στρατό. Γι' αυτό τον λόγο η σύζυγος τού Μαξιμιλιανού, Καρλόττα, επιχείρησε ταξίδι στην Ευρώπη με σκοπό να επιτύχει τη συνδρομή στρατιωτικής βοήθειας. Η προσπάθεια όμως αυτή απέτυχε, με αποτέλεσμα ο Μαξιμιλιανός να βρεθεί απομονωμένος. Τελικά συνελήφθη από τον Μπενίτο Χουάρες στο Κερέταρο στις 16 Μαίου 1867.
Ανατροπή και εκτέλεση του αυτοκράτορα Μαξιμιλιανού
Στις αρχές του επόμενου έτους ο Αυστριακός στρατηγός Βίλεμ φον Τέγκετχοφ μετέφερε τη σωρό του Μαξιμιλιανού πίσω στην Ευρώπη μέσω του ατμόπλοιου Νοβάρα. Η σωρός κατέφθασε στην Τεργέστη και τάφηκε στην Αυτοκρατορική Κρύπτη στη Μονή Καπουτσίνων στη Βιέννη στις 18 Ιανουαρίου 1868.
Ο θάνατος του Μαξιμιλιανού συντάραξε την οικογένειά του και κυρίως τη μητέρα του, Σοφία, που δεν συνήλθε ποτέ από το γεγονός, και τη σύζυγό του, Καρλόττα, της οποίας η ψυχική υγεία είχε ήδη κλονισθεί από τις προσπάθειες να εξασφαλίσει τη σωτηρία του Μαξιμιλιανού. Η Καρλόττα επέστρεψε στο Βέλγιο και αφιέρωσε την υπόλοιπη ζωή της στη λατρεία του συζύγου της.
Οικογένεια
Νυμφεύτηκε το 1857 την Καρλόττα, κόρη του Λεοπόλδου Α΄ του Βελγίου. Δεν απέκτησαν τέκνα και υιοθέτησαν τους: Οι δύο τους ήταν εξαδέλφια, μόνοι άρρενες εγγονοί του Αγουσίν δε Ιντουρβίδε και της Άνα Μαρία Χουάρτε, του πρώτου αυτοκρατορικού ζεύγους του Μεξικού.
Εξωτερικοί σύνδεσμοι
Κατηγορία:Οίκος των Αψβούργων-Λωρραίνης Κατηγορία:Αυτοκράτορες του Μεξικού
Μάορι
200px|δεξιά|μικρογραφία|Νεαρό κορίτσι Μάορι, σε επίδειξη χορού Poi.
Μάορι (Māori) (επίσης Μαορί ή Μαόρι) είναι το όνομα ιθαγενούς πληθυσμού της Νέας Ζηλανδίας, και της γλώσσας του.
Η λέξη māori σημαίνει «κανονικός» ή «κοινός» στη Μάορι γλώσσα και διακρίνει τα θνητά όντα από τους θεούς. Η λέξη έχει συγγενείς όρους σε μερικές άλλες Πολυνησιακές γλώσσες όπως τα Χαβαϊανά στα οποία η λέξη maoli σημαίνει «ντόπιος, ιθαγενής, αληθινός ή πραγματικός». Είναι επίσης το όνομα των ανθρώπων και της γλώσσας των Νήσων Κουκ, που αναφέρονται ως Μάορι Νήσων Κουκ.
Καταγωγές των Μάορι
δεξιά|200px|μικρογραφία|Χάρτης με τις περιοχές των διάφορων ομάδων (iwi) των Μάορι, στη Νέα Ζηλανδία Η Νέα Ζηλανδία ήταν μία από τις τελευταίες περιοχές του πλανήτη που έφτασαν οι άνθρωποι. Πολυνήσιοι ταξιδιώτες πιστεύεται πως μετανάστευσαν στη σημερινή Νέα Ζηλανδία από την ανατολική Πολυνησία κατά το τελευταίο μέρος της 1ης χιλιετίας. Επομένως οι καταγωγές των Μάορι δεν μπορούν να διαχωριστούν από αυτές των Πολυνήσιων προγόνων τους. Αρχαιολογικά και γλωσσολογικά στοιχεία υποδηλώνουν πως πιθανότατα υπήρξαν διάφορα κύματα μετανάστευσης από την Ανατολική Πολυνησία στη Νέα Ζηλανδία μεταξύ του 800 και του 1300. Η προφορική ιστορία των Μάορι περιγράφει την άφιξή τους από την Χαγουαΐκι (μυθική πατρίδα στην τροπική Πολυνησία) με μεγάλα ωκεάνια κανό (waka).
Οι μεταναστευτικές αφηγήσεις ποικίλουν ανάμεσα στις φυλές ή iwi Μάορι, των οποίων τα μέλη μπορούν να ταυτιστούν με διαφορετικά waka στις γενεαλογίες τους ή whakapapa. Δεν υπάρχει κανένα αξιόπιστο στοιχείο ανθρώπινης εγκατάστασης στη Νέα Ζηλανδία πριν από τους ταξιδιώτες Μάορι. Από την άλλη, δυνατά στοιχεία από την αρχαιολογία, τη γλωσσολογία και την φυσική ανθρωπολογία, υποδεικνύουν πως οι πρώτοι άποικοι ήταν Ανατολικοί Πολυνήσιοι που έγιναν οι Μάορι.
δεξιά|μικρογραφία|165px|Αρχαίες διακοσμητικές μάσκες των Μαόρι Οι Ανατολικοί Πολυνήσιοι πρόγονοι των Μάορι ήταν κυνηγοί, ψαράδες και καλλιεργητές. Μετά την άφιξή τους στη Νέα Ζηλανδία, οι Μάορι έπρεπε να προσαρμόσουν άμεσα τον υλικό τους πολιτισμό και τις γεωργικές πρακτικές, στο κλίμα της νέας γης, που ήταν κρύο και δριμύ σε σχέση με την τροπική Πολυνησία. Απαιτήθηκε μεγάλη ιδιοφυία για να καλλιεργήσουν τα τροπικά φυτά που είχαν φέρει μαζί τους από την Πολυνησία, όπως τα τάρο, κουμάρα, κολοκύθες και γιαμ. Αυτό ήταν ιδιαίτερα δύσκολο στις ψυχρότερες νότιες περιοχές της χώρας. Το χαρακέκε (λινάρι), χρησιμοποιήθηκε ως υποκατάστατο των φύλλων φοίνικα και των ινών ιβίσκου για την κατασκευή ψαθών, καλαθιών, σχοινιού, αλιευτικών διχτυών και ρουχισμού. Στις εποχικές δραστηριότητες περιλαμβάνονταν η καλλιέργεια κηπευτικών, το ψάρεμα και το κυνήγι πτηνών. Βασικά καθήκοντα ήταν χωρισμένα για άντρες και γυναίκες, αλλά υπήρχαν επίσης πολλές ομαδικές δραστηριότητες όπως η συλλογή τροφής και η καλλιέργεια τροφής, και οι πολεμικές δραστηριότητες. Η τέχνη ήταν και είναι προεξέχον μέρος του πολιτισμού όπως μαρτυρείται από τη σμίλευση σπιτιών, κανό, όπλων και άλλων αντικειμένων. Οι άνθρωποι φορούσαν επίσης πολύ διακοσμημένα προσωπικά κοσμήματα, και οι υψηλόβαθμοι είχαν συχνά σε μεγάλο βαθμό τατού.
Το marae είναι ένα κοινοτικό τελετουργικό κέντρο όπου λαμβάνουν χώρα συναντήσεις και τελετές σύμφωνα με τα παραδοσιακά πρωτόκολλα. Το μάραε συμβολίζει την ενότητα της ομάδας και γενικά αποτελείται από μια ανοιχτή περιοχή με γρασίδι μπροστά από ένα μεγάλο σμιλευμένο σπίτι συνάντησης, μαζί με μία αίθουσα τραπεζαρίας και άλλες εγκαταστάσεις, απαραίτητες για να παρέχουν άνετη παραμονή στις επισκέπτριες ομάδες. Στη μάραε λαμβάνουν χώρα επίσημες λειτουργίες όπως επίσημα καλοσωρίσματα, γιορτές, γάμοι, βαπτίσεις, επανενώσεις φυλών, και tangihanga (κηδείες). Οι γηραιότεροι έχουν την εξουσία στη μάραε, και μεταλαμπαδεύουν στους νεώτερους παραδόσεις και πολιτιστικές πρακτικές όπως μύθους, τραγούδια, ή τις τέχνες της υφαντικής ή σμίλευσης. Οι ντόπιοι και οι επισκέπτες πρέπει να σεβαστούν συγκεκριμένους κανόνες, ιδιαίτερα κατά τα τελετουργικά της συνάντησης.
Η ιστορία των ξεχωριστών φυλετικών ομάδων διατηρείται μέσω αφηγήσεων, τραγουδιών και ψαλμωδιών, εξ ου και η σημαντικότητα της μουσικής, της ιστορίας και της ποίησης. Η ρητορική, η κατασκευή λόγων, είναι ιδιαίτερα σημαντικά στα τελετουργικά συνάντησης, και θεωρείται σημαντικό για έναν ομιλητή να περιλάβει παραπομπές από παραδοσιακές αφηγήσεις και από ένα σύνθετο σύστημα παροιμιών, που ονομάζεται whakataukī.
Θρησκεία και ταπού
μικρογραφία|Χορός Μάορι από τις [[Νήσοι Κουκ|Νήσους Κουκ]] Η θρησκεία των Μάορι είναι στενά συνδεδεμένη με τη φύση και τους προγόνους, και όλα τα πράγματα θεωρείται πως έχουν μια δύναμη ζωής ή mauri, αφού όλα τα ζώντα όντα συνδέονται από μία κοινή καταγωγή μέσω της whakapapa ή γενεαλογίας. Μερικοί άνθρωποι ή αντικείμενα, περιέχουν mana - πνευματική δύναμη ή ουσία. Σε συμφωνία με την Πολυνησιακή παράδοση, ο Τανγκαρόα (Tangaroa) είναι ο θεός του ωκεανού και η καταγωγή όλων των ψαριών. Ο Τάνε (Tane) είναι ο θεός του δάσους και η καταγωγή όλων των πτηνών, και ο Ρόνγκο (Rongo) είναι ο θεός των ειρηνικών δραστηριοτήτων και της γεωργίας. Σύμφωνα με κάποιους ο ανώτατος θεός των Μάορι είναι ο Ιό (Io), ωστόσο η ιδέα αυτή είναι αμφισβητήσιμη. Το tapu μπορεί να ερμηνευθεί ως "ιερό", ως "πνευματικός περιορισμός" ή "συνεπαγόμενη απαγόρευση". Περιλαμβάνει κανόνες και απαγορεύσεις. Υπάρχουν δύο είδη ταπού, το ιδιωτικό (σε σχέση με τα άτομα) και το κοινό ταπού (σχετικό με τις κοινότητες). Ένα πρόσωπο, ένα αντικείμενο ή ένα μέρος, που είναι ταπού, δεν πρέπει να αγγιχτεί από άνθρωπο, σε μερικές περιπτώσεις, ούτε καν να πλησιάσει σε κοντινή απόσταση (εξ ου και η λέξη μας "ταμπού"). Ένα πρόσωπο, ένα αντικείμενο ή ένα μέρος μπορεί να αποκτήσει "αγιοσύνη" με ταπού για συγκεκριμένο χρονικό διάστημα. Στις παλαιότερες εποχές, τα υψηλόβαθμα μέλη της φυλής δεν θα άγγιζαν αντικείμενα που ανήκαν σε χαμηλόβαθμα μέλη. Αυτό θεωρείτο "μόλυνση" και τα χαμηλόβαθμα άτομα δεν μπορούσαν να αγγίξουν τα αποκτήματα ενός υψηλόβαθμου ατόμου. Η ποινή ήταν ο θάνατος. Μια παραβίαση του ταπού μπορούσε να είχε φρικτές συνέπειες, περιλαμβανομένων του θανάτου του παραβάτη μέσω αρρώστιας ή στα χέρια αυτού που επηρεάστηκε από την προσβολή. Σε παλαιότερες εποχές το φαγητό που μαγειρευόταν για έναν υψηλόβαθμο δεν μπορούσε να καταναλωθεί από έναν κατώτερο. Το σπίτι ενός αρχηγού ήταν ταπού, και ακόμα και ο αρχηγός δεν μπορούσε να φάει φαγητό στο εσωτερικό του σπιτιού του. Όχι μόνο τα σπίτια των υψηλόβαθμων θεωρούνταν ταπού αλλά ακόμα και τα αντικείμενα που είχαν στην κατοχή τους όπως ο ρουχισμός. Οι χώροι ταφής και τα μέρη θανάτου ήταν πάντα ταπού, και οι τοποθεσίες αυτές συχνά περιβάλλονταν από προστατευτικό φράκτη. Στην προ-επαφής κοινωνία το ταπού ήταν μια από τις ισχυρότερες δυνάμεις στη ζωή των Μάορι. Ωστόσο, στις αρχές της δεκαετίας του 1800, οι Μάορι δέχτηκαν με ενθουσιασμό τον Χριστιανισμό και τις αρχές του και τις προσάρμοσαν στον πολιτισμό τους. Σήμερα, το ταπού τηρείται ακόμη σε θέματα σχετικά με αρρώστια, θάνατο και ταφή.
Χάκα (haka)
200px|δεξιά|μικρογραφία|Χάκα, από την εθνική ομάδα ράγκμπυ της Νέας Ζηλανδίας. Το χάκα (haka) είναι ένα από τα πολλά είδη ομαδικού χορού ή παράστασης. Εκτελούνται διάφορα χάκα σε σχέση με την περίπτωση. Υπάρχουν χάκα τραγουδιού και χαράς, και πολεμικά χάκα. Υπάρχουν διάφορου τύποι πολεμικού χάκα - ένα που εκτελείται χωρίς όπλα, συνήθως για να εκφράσει δημόσια ή ιδιωτικά αισθήματα, είναι γνωστό ως "haka taparahi". Ένα άλλο, το peruperu, εκτελείται με όπλα. Σε παλαιότερες εποχές, το περουπέρου εκτελείτο πριν από τη μάχη. Σκοπός του ήταν να επικληθεί τον θεό του πολέμου και να προειδοποιήσει τους εχθρούς για τη μοίρα που τους περίμενε. Περιλάμβανε άγριες εκφράσεις προσώπου και γκριμάτσες, το βγάλσιμο της γλώσσας, φούσκωμα των ματιών, γρυλίσματα και κραυγές, και το κούνημα των όπλων. Αν το χάκα δεν εκτελείτο με πλήρη ομοφωνία, αυτό θεωρείτο κακός οιωνός για τη μάχη. Συχνά οι πολεμιστές πήγαιναν γυμνοί στη μάχη, πέρα από μία πλεκτή από λινάρι ζώνη, γύρω από τη μέση. Σκοπός των πολεμιστών ήταν να σκοτώσουν όλα τα μέλη από την εχθρική πολεμική ομάδα, ώστε να μην παραμείνει κανείς επιζών που να πάρει εκδίκηση. Στο σημερινό περιβάλλον ωστόσο, το χάκα εκτελείται ως σημάδι σεβασμού για εκλεκτούς επισκέπτες, ή για να εκφράσει την σημαντικότητα της περίστασης. Η εθνική ομάδα ράγκμπυ της Νέας Ζηλανδίας, οι Ολ Μπλακς, εκτελούν ένα χάκα πριν από τους διεθνείς αγώνες ως αντανάκλαση, όχι μόνο της σημαντικότητας του παιχνιδιού που θα γίνει, αλλά επίσης για να κινητοποιήσουν τους εαυτούς τους και τους υποστηρικτές τους σε μεγαλύτερες προσπάθειες. Έπειτα έμμεσα, όπως στις μέρες των παλιών στα πεδία μάχης των Μάορι, κάνουν μια φιλοφρόνηση στις διακριτές ικανότητες του αντιπάλου τους.
Τα μόκο (ta moko)
120px|δεξιά|μικρογραφία|Ένας άνδρας Μάορι Ως πολιτιστική πρακτική το τατουάζ (tā moko) ήρθε με τους Μάορι από την Ανατολική Πολυνησιακή εστία και τα μέσα και οι μέθοδοι που χρησιμοποιούνται, είναι παρόμοια με αυτά που χρησιμοποιούνται σε άλλα μέρη της Πολυνησίας (βλέπε τον Buck 1974:296, που παρατίθεται παρακάτω στο τμήμα παραπομπών). Πιστεύεται ότι στην παραδοσιακή κοινωνία, πολλοί ή οι περισσότεροι από τους υψηλόβαθμους, είχαν τατουάζ και αυτοί που δεν διέθεταν καθόλου, θεωρούνταν άτομα κατώτερου κοινωνικού στάτους. Όμως ο Σίμμονς (1997), παρέχει αναφορές για υπηρέτες που είχαν τατουάζ, με σχέδια που δήλωναν ότι ήταν σκλάβοι ενός ανώτερου αρχηγού. Η απόκτηση των τατουάζ αποτελούσαν σημαντικό ορόσημο για το ταξίδι ενός ανθρώπου στην ωριμότητα και συνοδευόταν από πολλά τελετουργικά και ιεροτελεστίες. Πέρα από τη δήλωση της θέσης και του βαθμού, ένας άλλος λόγος για την πρακτική στην παραδοσιακή εποχή, ήταν να καταστήσει το άτομο ελκυστικότερο στο αντίθετο φύλο. Οι γυναίκες δεν είχαν σε τόσο μεγάλο βαθμό τατουάζ: με μερικές εξαιρέσεις, ήταν διακοσμημένα μόνο τα χείλη τους και το πηγούνι τους. Τα πρόσφατα χρόνια έχει σημειωθεί μια αναγέννηση της πρακτικής των τατουάζ και από άντρες και από γυναίκες, ως σημάδι πολιτιστικής ταυτότητας και αντανάκλαση της γενικότερης αναζωογόνησης της γλώσσας και του πολιτισμού.
Αναγέννηση
δεξιά|85px|μικρογραφία|Το Κούπε Γουέκε Με την απώλεια του μεγαλύτερου μέρους της γης τους από τους Ευρωπαίους αποίκους, οι Μάορι εισήλθαν σε μια περίοδο παρακμής και μέχρι το τέλος του 19ου αιώνα θεωρήθηκε πως ο πληθυσμός των Μάορι θα έπαυε να υπάρχει ως ξεχωριστή φυλή και θα αφομοιωνόταν από τον Ευρωπαϊκό πληθυσμό. Η προβλεπόμενη παρακμή δεν συνέβη, και τα επίπεδα πληθυσμού συνήλθαν. Παρά τον μεγάλο βαθμό ανάμειξης μεταξύ των Μάορι και Ευρωπαϊκών πληθυσμών, οι Μάορι μπόρεσαν να διατηρήσουν την πολιτιστική τους ταυτότητα και κατά τις δεκαετίες 1960 και 1970 υπέστη πολιτιστική αναζωογόνηση. Κανένας Μάορι δεν ζει σήμερα κατά τον παραδοσιακό, προ-Ευρωπαϊκής επαφής, τρόπο ζωής.
Σε πολλές περιοχές της Νέας Ζηλανδίας, η Μάορι γλώσσα έπαυσε να χρησιμοποιείται ως ζωντανή κοινοτική γλώσσα (από σημαντικό αριθμό ανθρώπων), στα μεταπολεμικά χρόνια. Η αναζωογονητική προσπάθεια βοηθάται από γενναιόδωρες κρατικές χρηματοδοτήσεις. Ο Μάορι πολιτισμός και γλώσσα διδάσκονται στα περισσότερα Νεοζηλανδικά σχολεία, και προ-σχολικά kohanga reo ή γλωσσικές φωλιές, διδάσκουν tamariki ή νέα παιδιά αποκλειστικά Μάορι. Η Μάορι Τηλεόραση, ένας κρατικά επιχορηγούμενος τηλεοπτικός σταθμός που ξεκίνησε στις 28 Μαρτίου 2004, είναι δεσμευμένος να μεταδίδει κυρίως σε Μάορι γλώσσα. Η Μάορι γλώσσα έχει ισοδύναμη θέση με τα Αγγλικά στην κυβέρνηση και τον νόμο. Οι Μάορι πολιτικοί έχουν επτά οριζόμενες Μάορι έδρες στο Κοινοβούλιο της Νέας Ζηλανδίας (και μπορούν να καταλάβουν Γενικές έδρες), και πολλά Νεοζηλανδικά συμβούλια και κυβερνητικές οργανώσεις έχουν ως συνηθισμένη υποχρέωση να μελετήσουν και να συμβουλευτούν μαζί με τους Μάορι.
Παρά τις σημαντικές κοινωνικές και οικονομικές προόδους κατά τον 20ο αιώνα, οι Μάορι έχουν ακόμα φτωχά αποτελέσματα στις περισσότερες στατιστικές υγείας και εκπαίδευσης, στην εργατική συμμετοχή ενώ υπερ-εκπροσωπούνται σε στατιστικές εγκλημάτων και τιμωρίας.
Οι Μάορι και η μάχη της Κρήτης
Ήρθαν στην Ευρώπη από τη μακρινή Νέα Ζηλανδία, την Πολυνησία και τα νησιά Κούκ, μαζί με το εκστρατευτικό σώμα των Αυστραλών και των Νεοζηλανδών για να πολεμήσουν στο πλευρό των συμμάχων. Πολέμησαν με πάθος, με δύναμη και με εξαιρετικό θάρρος και πολλοί από αυτούς αναδείχθηκαν σαν ήρωες πολέμου. Υπερασπίστηκαν ξένα για αυτούς εδάφη, σαν να είναι η πατρίδα τους.
Το πρωί της 20ής Μαΐου 1941, μετά από σφοδρό βομβαρδισμό και πολυβολισμό από αεροσκάφη της Λουφτβάφφε, άρχισε η κατά κύματα ρίψη των αλεξιπτωτιστών και η προσγείωση ανεμοπλάνων στην δυτική Κρήτη. Οι ελληνοβρετανικές δυνάμεις αμέσως άρχισαν την εκτόξευση αντιαεροπορικών πυρών, ενώ οι μονάδες πεζικού προσέβαλαν με δραστικά πυρά τους αλεξιπτωτιστές στον αέρα και στο έδαφος. Στο Μάλεμε, η ομάδα Κομήτης υπό τον Υποστράτηγο Μάιντλ, κατέλαβε την γέφυρα του ποταμού Ταυρωνίτη και το στρατόπεδο της ΡΑΦ, αλλά δεν μπόρεσε να καταλάβει το αεροδρόμιο. Μέχρι τις απογευματινές ώρες η μάχη για το ύψωμα 107, που δέσποζε του αεροδρομίου, ήταν σκληρή, με τους Νεοζηλανδούς να προτάσσουν σθεναρή άμυνα. [...] Τα ξημερώματα της 25ης Απριλίου του 1941 ο Χίτλερ υπέγραψε την διαταγή υπ' αριθμόν 28. Η νήσος Κρήτη, έπρεπε να καταληφθεί από τις δυνάμεις της Βέρμαχτ. ...
Οι Νεοζηλανδοί πολέμησαν ηρωϊκά πλάϊ στους Κρητικούς μαχητές το 1941, απέναντι στους ναζί. Τον Μάιο του 1941 η άμυνα αποτελείτο από περίπου 9.000 Έλληνες: τρία τάγματα της V Μεραρχίας του Ελληνικού Στρατού, την Κρητική Χωροφυλακή (μια δύναμη με μέγεθος τάγματος), τη Φρουρά Ηρακλείου (τάγμα άμυνας που αποτελούνταν κυρίως από προσωπικό για μεταφορικές και διοικητική μέριμνα) και υπολείμματα του 12ου και του 20ου ελληνικού τμήματος στρατού ( που είχαν καταφύγει στην Κρήτη και είχαν οργανωθεί υπό βρετανική διοίκηση).
Το στρατιωτικό απόσπασμα της Βρετανικής Κοινοπολιτείας αποτελούνταν από την αρχική βρετανική φρουρά και 25.000 ακόμα στρατιώτες, που είχαν εγκαταλείψει την ηπειρωτική χώρα. Αυτοί οι 25.000 στρατιώτες ήταν ένα μείγμα από ακέραιες μονάδες κάτω από δική τους διοίκηση, πρόχειρες μονάδες φτιαγμένες βιαστικά από διοικητές, στρατιώτες κάθε είδους χωρίς ηγεσία, και λιποτάκτες. Οι περισσότεροι από αυτούς δεν είχαν βαρύ εξοπλισμό.
Στις 30 Απριλίου 1941, ο Νεοζηλανδός στρατηγός Μπέρναρντ Φράιμπεργκ διορίστηκε διοικητής των συμμαχικών δυνάμεων στην Κρήτη. Η κατοχή του νησιού παρείχε στο βρετανικό Βασιλικό Ναυτικό άριστα λιμάνια για την ανατολική Μεσόγειο.
Οι Μάορι είχαν έναν επιπλέον λόγο να πολεμούν ενάντιά τους. Το χρώμα και η φυλή τους στη ρατσιστική κλίμακα των Ναζί, τους κατέτασσε μαζί με τους Ρώσους, στην τελευταία βαθμίδα του ανθρώπινου γένους, στους “υπανθρώπους» (untermenschen). Συνολικά στο πλευρό των συμμάχων, πολέμησαν 16.000 Μάορι. Το βάπτισμα του πυρός το πήραν στην Ελλάδα. Στην αρχή μαζί με άλλους Νεοζηλανδούς, είχαν διαταγές να καθυστερήσουν την κάθοδο των Γερμανών και να κρατήσουν τα στενά του Ολύμπου, μέχρι τις Θερμοπύλες.
Οι Άγγλοι είδαν πως τίποτε δεν μπορούσε να σταματήσει την κάθοδο της γερμανικής πολεμικής μηχανής και τους διέταξαν να εγκαταλείψουν θέσεις και να υποχωρήσουν στην Κρήτη. Εκεί πολέμησαν ηρωικά και αγαπήθηκαν από τους Κρητικούς.
Ματέους Μοραβιέτσκι
Ο Μοραβιέτσκι διετέλεσε Αναπληρωτής Πρωθυπουργός (Αντιπρόεδρος της Πολωνικής Κυβέρνησης), υπό την Πρωθυπουργό Μπεάτα Σίντουο από το 2015 έως τον Δεκέμβριο του 2017. Επίσης, υπηρέτησε ως Υπουργός Οικονομικών (2016-2018), ως Υπουργός Ανάπτυξης (2015-2018) και ως Υπουργός Αθλητισμού για ένα μικρό διάστημα το 2019.
Ανέλαβε 17ος Πρωθυπουργός της Πολωνίας, ύστερα από την παραίτηση της Πρωθυπουργού Σίντουο, στις 11 Δεκεμβρίου 2017.
Πριν από τον διορισμό του το 2015, ο Μοραβιέτσκι, είχε αξιόλογη επιχειρηματική καριέρα, και δεν είχε αναμειχθεί ενεργά με την πολιτική έως τότε.
Βιογραφία
Ο Ματέους Μοραβιέτσκι, γεννήθηκε στις 20 Ιουνίου 1968 στο Βρότσουαφ του Βοεβοδάτου Κάτω Σιλεσίας στην Πολωνία. Σπούδασε Ιστορία στο Πανεπιστήμιο του Βρότσουαφ (1992). Επίσης, είναι απόφοιτος του Τεχνολογικού Πανεπιστημίου του Βρότσουαφ (1993), του Οικονομικού Πανεπιστημίου του Βρότσουαφ (Διοίκηση Επιχειρήσεων, 1995), και του Πανεπιστημίου του Αμβούργου (Ευρωπαϊκό Δίκαιο και Ευρωπαϊκή Ολοκλήρωση, 1995-1997). Επίσης, σπούδασε Ευρωπαϊκές Σπουδές στο Πανεπιστήμιο της Βασιλείας, από το 1995 έως το 1997.
Από το 1996 έως το 2004, δίδαξε στο Οικονομικό Πανεπιστήμιο του Βρότσουαφ, και από το 1996 έως το 1998, δίδαξε στο Τεχνολογικό Πανεπιστήμιο του Βρότσουαφ.
Από το 1998 έως το 2015, εργάστηκε στην Τράπεζα Santander της Πολωνίας, του ομίλου Santander. Από το 2007 έως το 2015, διατέλεσε πρόεδρος και διευθύνων σύμβουλος της Santander Polska.
Προσωπική ζωή
Ο Μοραβιέτσκι, είναι παντρεμένος με την Ιβόνα Μοραβιέτσκα, με την οποία έχουν αποκτήσει μαζί 4 παιδιά.
Παραπομπές
Κατηγορία:Πρωθυπουργοί της Πολωνίας Κατηγορία:Πολωνοί οικονομολόγοι Κατηγορία:Πολωνοί ιστορικοί Κατηγορία:Πολωνοί Ρωμαιοκαθολικοί Κατηγορία:Πολωνοί αντικομμουνιστές Κατηγορία:Πολωνοί γερμανικής καταγωγής Κατηγορία:Απόφοιτοι του Πανεπιστημίου της Βασιλείας Κατηγορία:Απόφοιτοι του Πανεπιστημίου του Βρότσουαφ Κατηγορία:Πολιτικοί του Νόμος και Δικαιοσύνη Κατηγορία:Μέλη του Σέιμ της Πολωνίας (2019-2023) Κατηγορία:Ιππότες του Τάγματος της Αναγέννησης της Πολωνίας Κατηγορία:Αποδέκτες του Σταυρού της Ελευθερίας και της Αλληλεγγύης
Ρήγμα (γεωλογία)
right|thumb|300px|Ρήγμα: Σχηματική απεικόνιση, βασικές έννοιες. Διακρίνονται οι γραμμές ολίσθησης στο κάτοπτρο right|thumb|300px|Ενεργό ρήγμα Μαρώνειας-Μάρκης: η παραλία Μαρμαρίτσα στη [[Θράκη (διαμέρισμα)|Θράκη (έχει διεύθυνση 110-120° και κλίση 60-70° ΝΔ)]] Με τον όρο ρήγμα ονομάζεται στη γεωλογία η διακοπή της συνέχειας μιας ομάδας στρωμάτων πετρωμάτων του στερεού φλοιού της Γης, η οποία συμβαίνει κατά επίπεδη επιφάνεια και σε μεγάλη έκταση και εκατέρωθεν της οποίας πραγματοποιείται ή πραγματοποιήθηκε στο παρελθόν σχετική κίνηση των στρωμάτων. Ετυμολογικά, ο όρος παράγεται από το αρχαίο ελληνικό ρήμα ρήγνυμι, που σημαίνει «ραγίζω», «σπάζω», «θραύω», «διασπώ».
Περιγραφή
Τα ρήγματα δημιουργούνται από τις ενεργές τάσεις σε μια περιοχή, από το σύνολο ουσιαστικά των δυνάμεων που επιδρούν στους γεωλογικούς σχηματισμούς της περιοχής αυτής με την ευρύτερη έννοια. Για παράδειγμα, στη Β. Ελλάδα, στη λεκάνη της Μυγδονίας, επικρατεί μια εφελκυστική κατάσταση, ένα σύνολο τάσεων δηλαδή που τείνει να επιμηκύνει τον φλοιό κατά τη διεύθυνση περίπου Β-Ν. Μια αντίστοιχη κατάσταση επικρατεί στο Αιγαίο. Σε περαιτέρω ανάλυση, οι τάσεις αυτές οφείλονται σε γεωτεκτονικά αίτια, δηλαδή στις σημαντικές και εκτεταμένες κινήσεις και παραμορφώσεις του φλοιού της Γης, όπως αυτές θεωρούνται και περιγράφονται από την Νέα Παγκόσμια Τεκτονική (Θεωρία των Λιθοσφαιρικών Πλακών) και τη Γεωδυναμική.
Υπάρχουν ωστόσο ειδικές περιπτώσεις δομών που εμφανίζονται σαν ρήγματα, οι οποίες δεν συνδέονται με εκτεταμένη τεκτονική δραστηριότητα. Τέτοιες είναι τα συνιζηματογενή, τα βαρυτικά και άλλα ατεκτονικά ρήγματα, τα οποία οφείλονται καθαρά σε τοπικά αίτια κατανομής της πυκνότητας, της πλαστιμότητας και του βάρους μέσα σε γεωλογικούς σχηματισμούς.
Τα δύο τμήματα εκατέρωθεν του επιπέδου του ρήγματος ονομάζονται τεμάχη ή μπλοκ ή σκέλη του ρήγματος. Η επιφάνεια που προκύπτει από τις σχετικές μετακινήσεις των δύο σκελών ονομάζεται κάτοπτρο του ρήγματος. Το κάτοπτρο του ρήγματος δεν είναι πάντα ορατό: είτε γιατί έχει διαβρωθεί από την τελευταία ολίσθηση των τεμαχών, είτε διότι είναι ενδεχομένως καλυμμένο με κάποιο υπερκείμνεο ίζημα, είτε γιατί το ρήγμα δεν έχει επιφανειακή εμφάνιση.Στην περίπτωση που είναι ορατό και δεν έχει υποστεί έντονη διάβρωση παρατηρούνται σχεδόν πάντα οι γραμμές ολίσθησης, οι οποίες αποτυπώνουν την κίνηση των τεμαχών. Σχηματίζονται από την τριβή σκληρών υλικών (κόκκων χαλαζία, κροκαλών κ.ά.), τα οποία λόγω της αντίθετης κίνησης των δυο σκελών εκατέρωθεν του ρήγματος σύρθηκαν πάνω στη ρηξιγενή επιφάνεια. Όπως είναι φυσικό, στο επίπεδο του ρήγματος τα πετρώματα θρυμματίζονται δημιουργώντας μια ζώνη από θραύσματα. Τα πιο αδρόκοκκα θραύσματα που σχηματίζονται σε ζώνες ρηγμάτων κοντά στην επιφάνεια σε συνθήκες χαμηλής πίεσης και θερμοκρασίας ονομάζονται κατακλαστίτες, ενώ πιο λεπτόκοκκα, καλά κατεργασμένα υλικά με χαρακτηριστική μικροσκοπική εμφάνιση (στο πολωτικό μικροσκόπιο) που δημιουργούνται σε μεγαλύτερα βάθη, καλούνται μυλωνίτες.
Η κίνηση του ρήγματος προκαλεί μετάπτωση, δηλαδή άνοδο ή κάθοδο του ενός τεμάχους ως προς το άλλο. Η σχετική υψομετρική διαφορά μεταξύ των δύο σκελών ονομάζεται άλμα του ρήγματος. Εύκολα το άλμα συνδέεται με την πραγματική μετάθεση στην διεύθυνση της επιφάνειας (δηλαδή με την ολίσθηση στην επιφάνεια): ολίσθηση = άλμα/ ημ(φ), όπου φ η γωνία κλίσης της επιφάνειας του ρήγματος. Από το άλμα μπορεί να υπολογισθεί και η επιμήκυνση/βράχυνση στην οριζόντια διεύθυνση ως: επιμήκυνση = άλμα/ εφ(φ)
Χαρακτηριστικό γνώρισμα του ρήγματος είναι, επίσης, η έκτασή του. Ορισμένες φορές το ρήγμα μπορεί να καταλαμβάνει τεράστια έκταση, όπως το ρήγμα του Αγίου Ανδρέα στην Καλιφόρνια των ΗΠΑ, το οποίο εκτείνεται σε μήκος περίπου 1.300 χιλιομέτρων φθάνοντας μέχρι την επιφάνεια. Δεν είναι, όμως, απαραίτητο ένα ρήγμα να φθάνει μέχρι την επιφάνεια της Γης.
Όπως είναι φυσικό, η ρήξη των πετρωμάτων καθώς και η κάθε παροξυσμική κίνηση των τεμαχών του ρήγματος και η συνακόλουθη μετάπτωση απελευθερώνουν συσσωρευμένη ενέργεια ελαστικής παραμόρφωσης, η οποία εκδηλώνεται ως σεισμός. Στην περίπτωση αυτή γίνεται λόγος για ένα σεισμογόνο ρήγμα ή ενεργό ρήγμα. Η μελέτη της ενεργού αυτής τεκτονικής δράσης είναι το αντικείμενο μελέτης της νεοτεκτονικής.
Δημιουργία των ρηγμάτων
Οι τάσεις που ασκούνται σε ένα σώμα προκαλούν μια ελαστική παραμόρφωση αυτού: το σώμα (για το οποίο προφανώς υποθέτουμε κάποια ελαστικότητα) παραμορφώνεται, μεταβάλλει δηλαδή τις διαστάσεις του και παράλληλα αποθηκεύει μηχανική ενέργεια λόγω παραμόρφωσης. Κάθε φυσικό σώμα έχει ένα όριο θραύσης. Όταν το σώμα βρίσκεται σε μη πλαστική κατάσταση (στην τεκτονική αυτή η κατάσταση καλείται θραυσιγενής) και οι ασκούμενες σε αυτό τάσεις υπερβούν το όριο θραύσης, ή ισοδύναμα, η ανηγμένη παραμόρφωση του σώματος υπερβεί μια ορισμένη τιμή, τότε αυτό διαρρηγνύεται, δημιουργώντας έτσι μια επιφάνεια ή μια ζώνη επιφανειών ασυνέχειας η οποία ονομάζεται ρήγμα. (Για να διαρρηχθούν τα γήινα πετρώματα, οι συνιστώσες τάσης πρέπει να λάβουν τιμές της τάξης του 10^{-4}). Από τη στιγμή που θα δημιουργηθεί ένα ρήγμα, η κίνηση εκατέρωθεν αυτού απαιτεί πλέον μόνο την υπερνίκηση της στατικής τριβής στην επιφάνεια του. Το ρήγμα θα συνεχίσει να λειτουργεί για όσο διάστημα συνεχίσουν να ασκούνται οι τάσεις που το δημιούργησαν.
Οι τάσεις που ασκούνται σε ένα σώμα χωρίζονται σε: Η πλήρης περιγραφή των τάσεων που ασκούνται σε ένα σώμα στον τρισδιάστατο χώρο απαιτεί την χρήση 9 συνιστωσών, οι οποίες αποτελούν τις συνιστώσες του τανυστή τάσης τ . Αποδεικνύεται ωστόσο ότι κάθε συνδυασμός τάσεων μπορεί να αναχθεί σε μια τριάδα κύριων συνιστωσών τάσης:. Στην τεκτονική γεωλογία οι τάσεις σε μια περιοχή περιγράφονται με τις τρείς αυτές συνιστώσες, οι οποίες αποτελούν τους άξονες ενός ελλειψοειδούς. Αξιωματικά, θα υπάρχει μια κατεύθυνση στον χώρο κατά την οποία θα ασκείται η μέγιστη τάση, και αυτή αντιστοιχεί στην \sigma_1. Κάθετα σε αυτήν θα βρίσκεται μια κατεύθυνση στην οποία θα ασκείται η ελάχιστη τάση, η οποία αντιστοιχεί στην \sigma_3. Κάθετα στο επίπεδο που ορίζεται από τις δύο αυτές συνιστώσες θα υπάρχει μια τρίτη κατεύθυνση, στην οποία η συνιστώσα τάσης θα παίρνει μια ενδιάμεση τιμή και θα αντιστοιχεί στην \sigma_2.
Τύποι ρηγμάτων
Τα τεμάχη ενός ρήγματος ονοματίζονται με με βάση τη θέση τους σε σχέση με την επιφάνεια αυτού. Το τέμαχος το υπερκείμενο της κεκλιμένης επιφάνειας του ρήγματος καλείται άνω τέμαχος ενώ το υποκείμενο αυτής κάτω τέμαχος.
Ανάλογα με τον τρόπο της σχετικής κίνησης των τεμαχών ενός ρήγματος αυτό χαρακτηρίζεται ως: Στα ρήγματα επώθησης, το άνω τέμαχος κινείται προς τα άνω σε σχέση με το κάτω. Όπως δηλώνει και η ονομασία του δηλαδή, ωθείται επάνω στο υποκείμενο κάτω τέμαχος. Στην περίπτωση αυτή, αν η γωνία κλίσης της επιφάνειας του ρήγματος σε σχέση με το οριζόντιο επίπεδο είναι μικρότερη των 45 μοιρών, το ρήγμα χαρακτηρίζεται ως ρήγμα επώθησης. Αν η γωνία αυτή είναι μεγαλύτερη των 45 μοιρών το ρήγμα χαρακτηρίζεται ως ρήγμα εφίππευσης.Τα ρήγματα αυτά δημιουργούνται απο συμπιεστικές τάσεις οι οποίες δρουν κάθετα στην επιφάνειά τους. Στην περίπτωση αυτή η συνιστώσα \sigma_1 θα είναι κάθετη στην παράταξη του ρήγματος, δηλαδή στην τομή της επιφάνειας του με το οριζόντιο επίπεδο (δηλαδή στη διεύθυνση του, π.χ. 30μοίρες ΒΑ-ΝΔ) και περίπου οριζόντια. Τα ανάστροφα ρήγματα εμφανίζονται ιδιαίτερα στις περιοχές όπου υπάρχει σύγκλιση λιθοσφαιρικών πλακών και ορογένεση (π.χ. Ιμαλάια) αλλά και κάθετα σε διευθύνσεις μεγάλων εφελκυστικών παραμορφώσεων.
Στα ρήγματα μετάπτωσης το άνω τέμαχος κινείται προς τα κάτω (πέφτει) σε σχέση με το κάτω. Καθώς η κίνηση αυτή του γλιστρήματος του άνω τεμάχους στην κεκλιμένη επιφάνεια θα ήταν η αναμενόμενη αν αυτό κινούνταν υπό την επίδραση μόνο του βάρους του, τα ρήγματα αυτά χαρακτηρίζονται και ως κανονικά. Αυτά συνδέονται με εφελκυστικές δυνάμεις. Εδώ κάθετα στην παράταξη του ρήγματος και περίπου οριζόντια θα βρίσκεται η συνιστώσα \sigma_3. Τα κανονικά ρήγματα συναντώνται σε περιοχές όπου επικρατούν εφελκυστικές δυνάμεις: περιοχές ηπειρωτικής διάρρηξης, rifting, οπισθοτόξειων λεκανών, κατάρρευσης πρόσφατων ορογενών (π.χ. Ελλάδα, νεογενείς λεκάνες Μυγδονίας, Πτολεμαΐδας-Κοζάνης, Αξιού, Πελοππονήσου).
Στα ρήγματα οριζόντιας μετατόπισης τα δύο τεμάχη κινούνται παράλληλα μεταξύ τους, δεξιόστροφα ή αριστερόστροφα. Στην περίπτωση αυτή τόσο η \sigma_1 όσο και η \sigma_2 είναι οριζόντιες. Ειδική περίπτωση των ρηγμάτων αυτών αποτελούν τα ρήγματα μετασχηματισμού, τα οποία είναι πολύ μεγάλα ρήγματα οριζόντιας μετατόπισης τα οποία οριοθετούν λιθοσφαιρικές πλάκες (π.χ. San Andreas Fault, CA, USA) και συνήθως βρίσκονται κοντά στις μεσοωκεάνιες ράχες.
Στην φύση τα περισσότερα ρήγματα είναι συνδυασμός κανονικού/ανάστροφου και δεξιόστροφου/αριστερόστροφου. Τα τεμάχη τους δηλαδή, πρακτικά κινούνται το ένα ως προς το άλλο τόσο στην κατακόρυφη διεύθυνση όσο και στην οριζόντια.
Ενεργό ρήγμα Μαρώνειας-Μάρκης
Στη Θράκη το ενεργό ρήγμα-οριζόντιο Μαρώνειας-Μάρκης οριοθετεί στην ακτογραμμή μεταξύ Αγίου Χαραλάμπους (λιμάνι Μαρώνειας) και Αλεξανδρούπολης. Στην περιοχή της Μαρμαρίτσας το ρήγμα έχει διεύθυνση 110-120° και κλίση 60-70° ΝΔ, ορατό ύψος 5μ ενώ το υπόλοιπο είναι βυθισμένο μέσα στη θάλασσα.
Εξωτερικοί σύνδεσμοι
Κατηγορία:Τεκτονική
Κλίμακα TORRO
thumb|right|330px|Φωτογραφία από τις ζημιές που άφησε ο σίφωνας που έπληξε το [[Μπέρμινχαμ στο Ηνωμένο Βασίλειο στις 28 Ιουλίου 2005. Εκτιμήθηκε ως έντασης T4, με ένα μικρό τμήμα της διαδρομής του να φτάνει στο επίπεδο T5.]]
Η Κλίμακα TORRO (TORRO tornado intensity scale), γνωστή επίσης και ως Κλίμακα-Τ (T-Scale), είναι μια κλίμακα για την μέτρηση της ταχύτητας των ανέμων μέσα στους σίφωνες.
Ιστορικό
Αναπτύχθηκε από τον Δρ. Terence Meaden της Tornado and Storm Research Organization (TORRO), μετεωρολογική οργάνωση για σίφωνες και καταιγίδες στο Ηνωμένο Βασίλειο, ως συμπλήρωμα και προέκταση της κλίμακας Μποφόρ. Αρχικά, η κλίμακα TORRO δοκιμάστηκε μεταξύ του 1972 και του 1975, και στη συνέχεια δημοσιεύτηκε από την Βασιλική Μετεωρολογική Εταιρεία.
Σχέση με κλίμακα Μποφόρ
Η κλίμακα καθορίζει το T0 ως το ισοδύναμο των 8 μποφόρ και σχετίζεται με την κλίμακα Μποφόρ (Β) με βάση τον τύπο:
B = 2 (T + 4)
και αντιστρόφως:
T = (B / 2 - 4)
Περιγραφή
Η κλίμακα ξεκινάει από τους T0 (εξαιρετικά ασθενείς σίφωνες) και φτάνει ως τους T11 (οι πλέον καταστρεπτικοί στην παγκόσμια ιστορία). Υπάρχει και το θεωρητικό επίπεδο T12, αλλά στην πράξη τέτοιες ταχύτητες ανέμων δεν έχουν καταγραφεί ποτέ.
Ειδικότερα, οι «ασθενείς σίφωνες» (weak tornadoes) κυμαίνονται μεταξύ Τ0 και Τ3, οι «ισχυροί σίφωνες» (strong tornadoes) μεταξύ Τ4 και Τ7 και οι «βίαιοι / σφοδροί σίφωνες» (violent tornadoes) μεταξύ Τ8 και Τ12.
Σύγκριση με κλίμακες Φουτζίτα
260px|thumb|right|Σίφωνας έντασης T4 στο αεροδρόμιο της [[Βενετίας στις 12 Ιουνίου 2012.]]
Η κλίμακα TORRO υποτίθεται ότι διαφέρει από τις κλίμακες Φουτζίτα στο ότι είναι «καθαρά» μία κλίμακα ταχύτητας του ανέμου, ενώ οι κλίμακες Fujita βασίζονται στην εκτίμηση των καταστροφών για την κατάταξη, αλλά στην πράξη η εκτίμηση των καταστροφών χρησιμοποιείται σχεδόν αποκλειστικά σε όλα τα συστήματα, ώστε να επιτευχθεί η ταξινόμηση. Αυτό οφείλεται στο γεγονός ότι οι καταστροφές που αφήνουν πίσω τους οι σίφωνες, είναι συνήθως το μόνο διαθέσιμο στοιχείο για την ένταση των ανέμων. Πρακτικά πάντως, οι χρήστες όλων των κλιμάκων λογικά προτιμούν άμεσες, αντικειμενικές και ποσοτικές μετρήσεις.
Χρήση
Η κλίμακα αυτή χρησιμοποιείται κυρίως στο Ηνωμένο Βασίλειο και στις περισσότερες ηπειρωτικές χώρες της Ευρωπαϊκής Ένωσης, μεταξύ των οποίων και στην Ελλάδα, ενώ η Ενισχυμένη Κλίμακα Φουτζίτα χρησιμοποιείται στις ΗΠΑ και στον Καναδά, και η πρωταρχική Κλίμακα Φουτζίτα στον υπόλοιπο κόσμο. Η εφαρμογή των κλιμάκων Φουτζίτα στην Ευρώπη είναι πρακτικώς εξαιρετικά δύσκολη, δεδομένου ότι τα στάνταρ της ευρωπαϊκής οικοδόμησης των σπιτιών και το μέγεθος των λεγόμενων κινητών κατοικιών διαφέρουν σημαντικά από τα αμερικανικά. Ωστόσο, στο Ευρωπαϊκό Συνέδριο για τις Σοβαρές Καταιγίδες που έγινε το 2004, ο ίδιος ο Terence Meaden πρότεινε μια φόρμουλα για συγχώνευση των κλιμάκων TORRO και Fujita, υπό την ονομασία Tornado Force Scale ή TF Scale.
Παραδείγματα
Στο Ηνωμένο Βασίλειο, οι παρατηρούμενοι σίφωνες κυμαίνονται συνήθως μεταξύ T0 και Τ6, ενώ ο ισχυρότερος μέχρι σήμερα κατετάγη στην κατηγορία Τ8. Ο ισχυρότερος σίφωνας που έχει σημειωθεί στις ΗΠΑ και ταυτόχρονα ο ισχυρότερος στην ιστορία γνωστός σίφωνας, συνέβη στο Ξέσπασμα της Οκλαχόμα (Oklahoma tornado outbreak) στις 3 Μαΐου 1999. Υπήρξε σχετική παρακολούθηση με ραντάρ Ντόπλερ (Doppler), με αποκορύφωμα μία καταμέτρηση ταχύτητας ανέμου στα 301 μίλια / 484 χιλιόμετρα την ώρα, δηλαδή έφτασε στο T11 ή F5 / ΕF5. Μέχρι σήμερα επίσης, παραμένει ο μοναδικός σίφωνας που η ταχύτητα που μετρήθηκε επίσημα, έφτασε ποτέ στο μέγιστο δυνατό επίπεδο T11, αν και εντελώς οριακά. Δεν αποκλείεται πάντως να έχουν υπάρξει και άλλοι σίφωνες με αντίστοιχες ταχύτητες επιπέδου T11, οι οποίες όμως δεν μετρήθηκαν ποτέ επίσημα.
Ειδικότερα στην Ελλάδα, οι ισχυρότεροι σίφωνες που έχουν παρατηρηθεί έως τώρα, φτάνουν έως και Τ6 (161 - 186 μίλια την ώρα ή 260 - 299 χιλιόμετρα την ώρα) ή αντίστοιχα, αν χρησιμοποιηθεί ως αποκλειστικό κριτήριο η ταχύτητα ανέμου, F3 και με την νέα Ενισχυμένη Κλίμακα Φουτζίτα ίσως και οριακά ΕF4.
Εξωτερικοί σύνδεσμοι
Κατηγορία:Μετεωρολογία Κατηγορία:Άνεμοι Κατηγορία:Μονάδες μέτρησης Κατηγορία:Κλίμακες
Παλαουάν
Το Παλαουάν είναι το πέμπτο μεγαλύτερο νησί των Φιλιππινών με έκταση 12.189 τετραγωνικά χιλιόμετρα. Ο κύριος οικισμός του νησιού είναι το Πουέρτο Πρινσέσα με 222.673 κατοίκους (2010).
Πάτρικ Φουνγκβάγιο
Βιογραφικό
Ο Φουνγκαβάγιο ξεκίνησε το ποδόσφαιρο στην Άφρικα Σπορτς Ακάντεμι της πατρίδας του. Ως επαγγελματίας αγωνίστηκε για δυο σεζόν στην Μπίντβεστ Γουίτς (Bidvest Wits) από το 2008 ως το 2010. Τον Ιούλιο του 2010 ήρθε στην Ελλάδα και υπέγραψε μονοετές συμβόλαιο στον Πανιώνιο, το οποίο διακόπηκε στις 25 Νοεμβρίου έπειτα από τρεις επίσημες εμφανίσεις.
Παραπομπές
Κατηγορία:Νοτιοαφρικανοί ποδοσφαιριστές Κατηγορία:Ποδοσφαιριστές Πανιωνίου Κατηγορία:Αμυντικοί ποδοσφαιριστές Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Μπίντβεστ Γουίτς Φ.Κ.
Προώθηση κοινωνικής δικτύωσης
Η προώθηση ή μάρκετινγκ κοινωνικής δικτύωσης (αγγλικά: Social Media Marketing), αποτελεί ένα από τα σημαντικότερα κομμάτια της ψηφιακής προώθησης και διαφήμισης προϊόντων (Digital Marketing). Αφορά τις ενέργειες που γίνονται στα κοινωνικά δίκτυα (Facebook, Twitter, YouTube, TikTok, Instagram κτλ), οι οποίες αποσκοπούν στην προώθηση προϊόντων και υπηρεσιών επιχειρήσεων.
Σταντ Μπορντελαί (ποδόσφαιρο)
Η Σταντ Μπορντελαί (γαλλ.:Stade Bordelais) είναι γαλλική αθλητική ομάδα που ιδρύθηκε το 1894. Η ομάδα διαθέτει ποδοσφαιρικό τμήμα από το 1899.
Προώθηση κοινωνικής δικτύωσης
Τα κοινωνικά δίκτυα έχουν διεισδύσει στην καθημερινότητα των καταναλωτών, αλλά έχουν επαναπροσδιορίσει και τον τρόπο με τον οποίον οι επιχειρήσεις επικοινωνούν με τους καταναλωτές. Στα πλαίσια του μάρκετινγκ, τα κοινωνικά δίκτυα δίνουν τη δυνατότητα σε έναν καταναλωτή να επικοινωνήσει γρήγορα και με ελάχιστη προσπάθεια με εκατοντάδες ή και χιλιάδες άλλους καταναλωτές, ενώ από την πλευρά τους οι επιχειρήσεις, παρακολουθούν όλες αυτές τις συζητήσεις και τις διαδικτυακές κριτικές, προκειμένου να μάθουν τη γνώμη των χρηστών για τη μάρκα και τα προϊόντα τους, ώστε να βελτιώσουν την ποιότητα των προϊόντων και των υπηρεσιών, να προσαρμοστούν στις προτιμήσεις των καταναλωτών, να ακούσουν τι λέγεται συγκριτικά για τους ανταγωνιστές τους και να προσελκύσουν με ενέργειες μέσα από τα κοινωνικά μέσα περισσότερους πελάτες.
Σταντ Μπορντελαί (ποδόσφαιρο)
Με έδρα την πόλη Μπορντό, η ομάδα ήταν επιτυχής την περίοδο μέχρι και το 1920, έχοντας μέσο όρο θεατών στα παιχνίδια της μέχρι και 10.000. Αυτό τον καιρό αγωνίζεται στο Group C του Ερασιτεχνικού Πρωταθλήματος Γαλλίας (CFA). Τα χρώματα της ομάδας είναι το άσπρο και το μαύρο.
Προώθηση κοινωνικής δικτύωσης
Μέσα κοινωνικής δικτύωσης
Οι περισσότεροι χρήστες του διαδικτύου(περί το 75%) χρησιμοποιούν τα μέσα κοινωνικής δικτύωσης( γνωστά σε όλους ως social media) για να κάνουν ευρέως γνωστά τα χόμπι, τις συνήθειες ακόμα και το που βρίσκονται ανά πάσα ώρα και στιγμή. Το γεγονός αυτό καθιστά τα social media θησαυρό ενημέρωσης και στενευμένης προσέγγισης των χρηστών. Ο χειρισμός αυτών των προσδοκιών έχει τη δυνατότητα να μετατρέπει μια κοινωνική δέσμευση σχετικά με τη χρήση των σελίδων και των κοινωνικών πλατφόρμων σε μία ανοιχτή λεωφόρο μάρκετινγκ ώστε να επεκταθεί η ατομική ή επιχειρηματική δραστηριότητα στο ευρύ κοινό. Το facebook, twitter, google +, LinkedIn, TikTok κ.λπ. αποτελούν σημαντικά εργαλεία για την εφαρμογή της πιο πετυχημένης στρατηγικής για κάθε επιχείρησή.
Σταντ Μπορντελαί (ποδόσφαιρο)
Έδρα της ομάδας είναι το Στάδιο Σεν Ζερμέν, το οποίο έχει χωρητικότητα 3.500 θέσεων για καθήμενους στις συνολικές 7.000. Σ' αυτό, επίσης, αγωνίζεται το τμήμα ράγκμπι του συλλόγου.
Προώθηση κοινωνικής δικτύωσης
Πηγές
Κατηγορία:Μάρκετινγκ Κατηγορία:Μέσα κοινωνικής δικτύωσης
Σταντ Μπορντελαί (ποδόσφαιρο)
Τωρινή Ομάδα
25/1/2009
Εξωτερικοί σύνδεσμοι
Κατηγορία:Ποδοσφαιρικές ομάδες Γαλλίας Κατηγορία:Ιδρύσεις αθλητικών συλλόγων το 1894 Κατηγορία:Ιδρύσεις ποδοσφαιρικών ομάδων το 1899
Φιλελεύθερο κόμμα (Ραντοσλαβίστς)
Το Φιλελεύθερο κόμμα (βουλγαρικά : Либерална партия), επίσης γνωστό ως οι Ραντοσλαβίστς (βουλγαρικά : радослависти) ήταν ένα πολιτικό κόμμα στη Βουλγαρία από το 1887 μέχρι το 1920.
Ιστορία
Το κόμμα ιδρύθηκε από τον Βασίλ Ράντοσλαβοφ όταν αποχώρησε από το Λαϊκό Φιλελεύθερο κόμμα το 1887.
Στις εκλογές του 1894 το κόμμα κερδίζει 27 έδρες. Κατά τη διάρκεια του 1899 το κόμμα θα συγχωνευθεί σύντομα με το Λαϊκό Φιλελεύθερο κόμμα για να σχηματίσουν το Ηνωμένο Φιλελεύθερο κόμμα, αλλά χωρίζονται και πάλι μέσα στο ίδιο έτος. Τον Απρίλιο του 1899 κέρδισε την απόλυτη πλειοψηφία στην Εθνοσυνέλευση με 89 από τις 169 έδρες. Ωστόσο το κόμμα μείωσε τη δύναμη του σε μόλις πέντε έδρες στις εκλογές του 1901. Θα κερδίσει επτά έδρες το 1902 και εννέα το 1903. Το 1904 μια ομάδα μελών εκδιώχθηκαν όταν προσπάθησαν να καθαιρέσουν από αρχηγό του κόμματος τον Ραντοσλαβοφ, και ίδρυσαν το Νέο Φιλελεύθερο κόμμα '
Στις εκλογές του 1908 το κόμμα είδε να μειώνεται η δύναμή του σε πέντε έδρες. Στις εκλογές για τη συνταγματική συνέλευση του 1911 κέρδισε 6 από τις 410 έδρες, αργότερα κέρδισε επτά έδρες στις κοινοβουλευτικές εκλογές μέσα στο έτος.
Για τις εκλογές του 1913 το κόμμα συμμάχησε με το Λαϊκό Φιλελεύθερο κόμμα και το Νέο Φιλελεύθερο κόμμα για να σχηματίσουν τη Φιλελεύθερη συμμαχία, με τη συμμαχία να αναδείχνεται ως η μεγαλύτερη παράταξη στην Εθνοσυνέλευση κατέχοντας 88 από τις 204 έδρες. Το Φιλελεύθερο κόμμα ήταν η μεγαλύτερη από τις τρεις ομάδες της συμμαχίας με 54 έδρες, και ο Βασίλ Ράντοσλαβοφ έγινε πρωθυπουργός για δεύτερη φορά. Η συμμαχία συνεχίστηκε στις εκλογές του 1914όπου κέρδισε απόλυτη πλειοψηφία και ο Ράντοσλαβοφ παραμένει πρωθυπουργός. Ο Ράντοσλαβοφ απολύθηκε από πρωθυπουργός μετά την ήττα της Βουλγαρίας στον Α΄Παγκόσμιο πόλεμο και το κόμμα δεν αμφισβήτησε τις εκλογές του 1919. Στις εκλογές του 1920 το κόμμα συμμετείχε σε συμμαχία με το Νέο Φιλελεύθερο κόμμα και την πολιτική ομάδα Γκαναδίφ του Λαϊκού Φιλελεύθερου κόμματος αλλά απέτυχε να κερδίσει μια έδρα. Τα τρία αυτά κόμματα συγχωνεύθηκαν το ίδιο έτος για να σχηματίσουν το Εθνικό Φιλελεύθερο Κόμμα.
Παραπομπές
Κατηγορία:Πολιτικά κόμματα της Βουλγαρίας Κατηγορία:Φιλελεύθερα κόμματα στη Βουλγαρία
Σύμβαση της Επισημείωσης της Σφραγίδας της Χάγης
thumb|Έγγραφο με τη σφραγίδα της Χάγης από τις νορβηγικές αρχές
Η σύμβασης της Χάγης για την κατάργηση της υποχρέωσης επικύρωσης των αλλοδαπών δημοσίων εγγράφων, ή απλά η Σύμβαση της Επισημείωσης της Σφραγίδας της Χάγης είναι μια διεθνής συνθήκη που καταρτίστηκε από τη Διάσκεψη της Χάγης για το Ιδιωτικό Διεθνές Δίκαιο. Καθορίζει τις λεπτομέρειες μέσω των οποίων, ένα έγγραφο που εκδίδεται σε μία από τις συμβαλλόμενες χώρες, μπορεί να πιστοποιηθεί για νομικούς σκοπούς σε όλα τα άλλα υπογράφοντα κράτη. Η πιστοποίηση αυτή καλείται επισημείωση (αγγλικά: apostille, γαλλικά: certification) ή σφραγίδα της Χάγης. Πρόκειται για μια διεθνή πιστοποίηση συγκρίσιμη με συμβολαιογραφική πράξη στο εσωτερικό δίκαιο, και συνήθως συμπληρώνει την κατά τόπους κατάρτιση συμβολαιογραφικού εγγράφου.
Πληροφορίες
Η καθαυτή επισημείωση είναι μια σφραγίδα ή έντυπη φόρμα, που αποτελείται από δέκα αριθμημένα πεδία, γραμμένα στην επίσημη (ή δεύτερη) γλώσσα του τόπου της εκδούσας αρχής ή/και σε μια αναγνωρίσιμη γλώσσα (π.χ. αγγλικά ή γαλλικά). Ωστόσο, όπως ορίζεται στο άρθρο 4 της Σύμβασης, για να είναι έγκυρη η επισημείωση, στην κορυφή της τοποθετείται πάντα η επιγραφή: Apostille και από κάτω το κείμενο "Convention de La Haye du 5 octobre 1961" (Σύμβαση της Χάγης της 5ης Οκτωβρίου 1961) γραμμένο εντός παρένθεσης στη γαλλική γλώσσα (αποκλειστικά ή παράλληλα με τη γλώσσα του τόπου της εκδούσας αρχής). Τα πεδία, που περιλαμβάνονται είναι τα ακόλουθα:
- - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - [ (π.χ. ΕΛΛΑΣ) ]
Το παρόν δημόσιο έγγραφο
[ όνομα υπογράφοντος το δημόσιο έγγραφο  ] [ ιδιότητα υπογράφοντος (π.χ. συμβολαιογράφου) ] [ (από το) δημόσιος φορέας (π.χ. Εφετείο Αθηνών) ]
Η βεβαίωση χορηγείται
[ τόπος έκδοσης (π.χ. Αθήνα) ] [ ημερομηνία έκδοσης (.../.../...) ] [ εκδούσα αρχή ] [ αριθμός πρωτοκόλλου πράξης ] [ σφραγίδα φορέα έκδοσης ] [ ονοματεπώνυμο και υπογραφή βεβαιούντος ] - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - -
Αυτές οι πληροφορίες μπορούν είτε να τοποθετηθούν στο πίσω μέρος του ιδίου εγγράφου είτε να επισυναφθούν μαζί με αυτό.
Εξωτερικοί σύνδεσμοι
Κατηγορία:Συνθήκες της Αυστρίας‎ Κατηγορία:Συνθήκες της Βουλγαρίας‎ Κατηγορία:Συνθήκες της Γαλλίας‎ Κατηγορία:Συνθήκες της Γερμανίας‎ Κατηγορία:Συνθήκες της Ελλάδας Κατηγορία:Συνθήκες του Ηνωμένου Βασιλείου‎ Κατηγορία:Συνθήκες της Ισπανίας‎ Κατηγορία:Συνθήκες της Ιταλίας‎ Κατηγορία:Συνθήκες του Μαυροβουνίου‎ Κατηγορία:Συνθήκες της Ουγγαρίας‎ Κατηγορία:Συνθήκες της Ρουμανίας‎ Κατηγορία:Συνθήκες της Ρωσίας‎ Κατηγορία:Συνθήκες της Σερβίας‎ Κατηγορία:Συνθήκες της Τουρκίας‎
Κρίστι Μπράουν
Βιογραφία
Ο Κρίστι Μπράουν γεννήθηκε στις 5 Ιουνίου του 1932 στο Δουβλίνο της Ιρλανδίας και ήταν το δέκατο παιδί, από τα 22 παιδιά που, συνολικά, απέκτησε η οικογένεια Μπράουν. Ο Κρίστι γεννήθηκε με εγκεφαλική παράλυση. Παρόλα αυτά, η μητέρα του δεν αποδέχτηκε ποτέ να τον κλείσει σε ίδρυμα και όχι μόνον αυτό, τον έμαθε να διαβάζει και να γράφει. Ο Κρίστι, σε ηλικία 5 ετών έβαλε μία κιμωλία ανάμεσα από τα δάχτυλα του αριστερού του ποδιού και άρχισε να ζωγραφίζει.
Ως έφηβος ο Μπράουν ζωγράφιζε συχνά και διάβαζε, κυρίως λογοτέχνες του 19ου και του 20ου αιώνα. Κατόπιν ξεκίνησε θεραπεία, για να καλυτερέψει η ομιλία του και να δυναμώσουν οι μύες του. Αργότερα κυκλοφόρησε Το αριστερό μου πόδι, το οποίο έγινε best-seller, παγκοσμίως. Ακολούθησαν άλλες δύο νουβέλες: A Shadow on Summer και το Wild Grow the Lilies, όπως επίσης και τρεις ποιητικές συλλογές.
Στις 5 Οκτωβρίου του 1972, ο Μπράουν παντρεύτηκε τη Μέρι Κερρ, η οποία, βάσει της αυτοβιογραφίας του, ήταν ιερόδουλη και ομοφυλόφιλη.
Ο Κρίστι Μπράουν πέθανε στις 6 Σεπτεμβρίου του 1981, σε ηλικία 49 ετών, στο Πάρμπρουκ της Αγγλίας.
Εξωτερικοί σύνδεσμοι
Κατηγορία:Ιρλανδοί συγγραφείς Κατηγορία:Ιρλανδοί ποιητές Κατηγορία:Αυτοβιογράφοι
Μανουέλ ντε Χεσούς Γκαλβάν
Ο Μανουέλ ντε Χεσούς Αβρέου Γκαλβάν (Manuel de Jesús Abreu Galván) ήταν μυθιστοριογράφος, πολιτικός, δημοσιογράφος και διπλωμάτης από τη Δομινικανή Δημοκρατία, γνωστός κυρίως για το ιστορικό μυθιστόρημα Enriquillo, που εκδόθηκε το 1879. Γεννήθηκε στο Σάντο Ντομίνγκο στις 19 Ιανουαρίου 1834 και πέθανε στο Σαν Χουάν στις 12 Δεκεμβρίου 1910.
Παραπομπές
Κατηγορία:Δομινικανοί
Εικασία του Γκόλντμπαχ
Η εικασία του Γκόλντμπαχ είναι ένα από τα παλιότερα άλυτα προβλήματα της θεωρίας αριθμών και γενικότερα των μαθηματικών. Εκφράζεται ως εξής:
Για παράδειγμα,
Προσπάθειες απόδειξης
Όπως με πολλές άλλες εικασίες των μαθηματικών, υπάρχει ένας μεγάλος αριθμός από διαδεδομένες αποδείξεις της εικασίας του Γκόλντμπαχ, από τις οποίες όμως καμία δεν έχει γίνει ακόμα αποδεκτή από την μαθηματική κοινότητα. Ο εκδοτικός οίκος "Faber and Faber" προσέφερε το βραβείο του ενός εκατομμυρίου δολαρίων σε όποιον αποδείκνυε την εικασία του Γκόλντμπαχ μέσα στο χρονικό διάστημα από τις 10 Μαρτίου 2000 μέχρι τις 20 Μαρτίου 2002, αλλά κανείς δεν τα κατάφερε και έτσι η εικασία παραμένει ακόμα και μέχρι σήμερα ανοιχτή.
Δεύτερη Εικασία του Γκόλντμπαχ
Η δεύτερη εικασία ή ασθενής εικασία του Γκόλντμπαχ αναφέρει ότι κάθε περιττός ακέραιος αριθμός μεγαλύτερος του 5 μπορεί να εκφραστεί ως άθροισμα τριών πρώτων. Η εικασία ονομάζεται ασθενής, γιατί αν αποδειχθεί η κύρια εικασία, η απόδειξή αυτής είναι εύκολη. Κάθε άρτιος ακέραιος σύμφωνα με την εικασία, μπορεί να γραφεί ως άθροισμα δύο πρώτων. Προσθέτοντας σε αυτό το άθροισμα το 3 κατασκευάζονται όλοι οι περιττοί αριθμοί οι οποίοι είναι μεγαλύτεροι του 5. Η ασθενής εικασία αποδείχτηκε το 2013 από τον περουβιανό μαθηματικό Χάραλντ Άντρες Χέλφγκοτ (Harald Andrés Helfgott).
Εξωτερικοί σύνδεσμοι
Κατηγορία:Αναλυτική θεωρία αριθμών Κατηγορία:Προβλήματα του Χίλμπερτ Κατηγορία:Εικασίες για πρώτους αριθμούς
Σκαιές πύλες
Ως Σκαιές πύλες αναφέρονται στην επική ποίηση των Ελλήνων συγκεκριμένο σημείο της οχύρωσης της Τροίας, πίσω από το οποίο βρίσκονταν τα ανάκτορα του Πριάμου. Τις Σκαιές πύλες γκρέμισαν οι Τρώες προκειμένου να φέρουν τον δούρειο ίππο στην πόλη. Η ύπαρξη τέτοιας ονομασίας κατ' αντιγραφή του θρακικού σκαιό τείχος, οδήγησε κάποιους να υιοθετήσουν την άποψη ότι οι Τρώες ανήκαν σε θρακικά φύλα. Οι σκαιές πύλες στην ελληνική μυθολογία είναι πύλες τις οποίες διαβαίνει ο ψυχοπομπός Ερμής μαζί με την ψυχή που καθοδηγεί για την Αχερουσία λίμνη. Είναι οι Δυτικές Πύλες (εξ αριστερών, καθώς οι αρχαίοι προσευχόταν στραμμένοι προς τον βορά )Ιλ. α'500 <και λάβε γούνων σκαιῆι, (αριστερά) δεξιτερῆι δ' ἂρ...>.
Κατηγορία:Ελληνική μυθολογία
Αριστερή Συμμαχία (Φινλανδία)
Η Αριστερή Συμμαχία (φινλ: Vasemmistoliitto, σουηδ. Vänsterförbundet) είναι ένα αριστερό κόμμα της Φινλανδίας.
Πρόεδρος του κόμματος είναι η Λι Άντερσον, και το κόμμα είναι μέλος της Ε.Α.Α.-Β.Π.Α. στην οποία ανήκει και ο ΣΥΡΙΖΑ. Στις βουλευτικές εκλογές του 2019, η Αριστερή Συμμαχία έλαβε το 8,17% της ψήφου. Έχει 16 έδρες στο Φινλανδικό κοινοβούλιο.
Μάορι γλώσσα
Τα Μάορι (Te Reo Māori) είναι η Πολυνησιακή γλώσσα που ομιλείται στη Νέα Ζηλανδία, όπου έχει επίσημο καθεστώς. Είναι στενά συγγενικά με τα Ραροτόνγκα (γνωστά και ως Μάορι των Νήσων Κουκ), τα Ταϊτιανά (ή Μα' οχί), λιγότερο στενά με τα Χαβαϊανά και Μαρκεσάν, και περισσότερο απομακρυσμένα με τα Σαμοανά, Νιουεανά και Τονγκανά.
Ιστορία
Τα Μάορι έφτασαν στη Νέα Ζηλανδία από Πολυνήσιους, πιθανότερα, από την περιοχή των Νήσων Κουκ ή την Ταϊτή, που μάλλον έφτασαν με θαλάσσια κανό.